<classify> Michuano ya Afcon 2019 inaendelea nchini Misri ambapo mpaka sasa hatua ya makundi imeshamalizika na tayari zitu 16 zilizofuzu kwa hatua hiyo zimeshapatikana. Kila idara kwenye timu zilizoshiriki imeonesha umahiri wake kulingana na namna timu ilivyocheza. Katika idara ya makipa. Makipa wengi wamefanya vizuri ila mpaka sasa hawa ndio makipa watano ambao kimsingi ni wa kutupiwa macho sana. 1. Mohamed El Shenawy Misri Kipa namba moja wa timu ya Al-Ahly na mwenye uzoefu, atakuwa na kiu ya kutaka kufanya marekebisho makubwa wakiwa katika ardhi yao baada ya kuvunja moyo wa mashabiki katika kombe la dunia lililopita.2. Yassine Bounou Morocco Ni mchezaji wa Girona ambaye anapaswa kuangaliwa kwenye Kombe la Mataifa. Japo ulinzi wa Morocco unaonekana ukisua katika mechi za karibuni, atahitaji pia kuonyesha ujuzi wake wa namna ya kuwaongoza wenzake wakiwa uwanjani. 3. Denis Onyango Uganda Golikipa wa timu ya taifa ya Uganda The Cranes na Mamelodi Sundowns ndiyo mchezaji wa mwisho kushinda tuzo ya mchezaji bora wa ndani ya Afrika kabla hazijafutwa, kufuatia ubora wake katika kampeni ya kushinda Ligi ya Mabingwa CAF, amekuwa kivutio kikubwa katika timu yake ya taifa. Mechi zake akichuana na Mohamed Salah katika kombe la Mataifa la mwaka 2017 na wakati wa kufuzu kombe la Dunia 2018 ilimfanya kuwa mlinda mlango bora zaidi. 4. Edouard Mendy Senegal Mchezaji wa ligi ya Ufaransa kutoka klabu ya Stade de Reims, Mendy ni Golikipa mwingine ambaye anakuja kwa kasi katika michezo mikubwa-akisaidia timu yake kutofungwa katika kombe la Ulaya dhidi ya Marseille, Monaco na Bordeaux ugenini. Golikipa huyu amehusishwa na kuhamia Olympic Marseille na West Ham United katika miezi 12 iliyopita. 5. André Onana Cameroon Sifa ya Onana imeenea zaidi ndani ya miezi 12 iliyopita, wakati ambao aliisaidia timu ya Ajax kufikia nusu fainali ya Ligi ya Mabingwa. Ni golikipa wa hivi karibuni wanaofanya vizuri kutoka Cameroon na anapaswa kuendelea kuonyesha umahiri wake katika michuano ya AFCON huku kukiwa na uvumi wa kurudi Barcelona. Credit: Ocar Oscarjr  <topic>: michezo 